FOREWORD

The World Federation of Consuls was established in Copenhagen on 2nd October 1982 to bring together Consular Associations and Corps to share experiences and coordinate efforts to enhance the effectiveness and the status of the Consul, the oldest institution serving international bilateral relations.

Our Federation now has representation in every region of the world and has gained recognition, from Heads of States, the United Nations, the European Union and the Organization of American States.

Consular operations can no longer be confined to the issuance of travel documents and attention to the welfare of nationals of the countries that we represent, as globalization has altered the framework for bilateral and multilateral cooperation.

Several countries worldwide are closing their embassies for budgetary reasons and appointing Honorary Consuls to serve instead. This expanded role is particularly important for developing countries and small states which cannot afford global deployment of their foreign service.

Hon. Dr. Marko Smole, is serving our Federation as Chairman of the FICAC Eastern Europe Region, and has significantly contributed in enhancing FICAC membership in this region.

In his book he presents both the traditional role and functions of the Honorary Consul and a vision of what the role of the Honorary Consul could be in the future.

On behalf of the Directors of the World Federation of Consuls, I take this opportunity to congratulate Hon. Dr. Marko Smole on the publication of his book which we believe, especially when translated into English, will be very useful in helping to create a better understanding and appreciation of the role of the Honorary Consul.

The Honourable Arnold Foote OJ, CD, JP,

President

World Federation of Consuls.

PREDGOVOR

Institut častnih konzulov je eno tistih področij mednarodnega diplomatskega in konzularnega prava, kjer je v zadnjih 50-ih letih prišlo do velikih sprememb. Od častnih konzulov kot v bistvu nagradne funkcije, ki so jo zlasti razne "eksotične" države dodeljevale uglednim tujim osebam, včasih tudi proti znatnemu plačilu, in so častni konzuli pravzaprav imeli le nalogo predstavljanja države ob raznih svečanostih, se je vloga častnih konzulov v zadnjih desetletjih spremenila v pomembno in za razvoj mednarodnih odnosov, zlasti na nepolitičnem področju, koristno institucijo. Na eni strani intenziven razvoj mednarodnih odnosov na področju gospodarstva, kulture, turizma, prometa itd., med tudi geografsko močno oddaljenimi in majhnimi državami, na drugi strani pa veliko število novih, zlasti manjših držav, ki si lastne razvejane profesionalne diplomatske in konzularne službe ne morejo privoščiti, je vodilo do tega, da številne države, še posebej majhne, svojo diplomatsko in konzularno službo dopolnjujejo s častnimi konzuli.

Dodati velja, da so danes središča gospodarske dejavnosti pogosto izven glavnih mest držav, tam kjer morajo biti diplomatska predstavništva. Zlasti to velja za velike države, ki premorejo številna večmilijonska mesta in pomembna gospodarska središča. Zato so države uvidele, da je koristno imeti svoja predstavništva tudi izven prestolnic, v gospodarskih središčih, tako za razvoj gospodarskih in drugih nepolitičnih odnosov, kot tudi za zaščito interesov lastnih fizičnih in gospodarskih oseb, ki so v teh velikih gospodarskih središčih stalno ali občasno navzoče. Številne države, npr. tudi Republika Slovenija, zato v državah, kjer bodisi ni potreb ali možnosti za vzpostavitev veleposlaništva ali poklicnega konzulata, ali pa v pomembnih gospodarskih središčih zastopanje lastnih interesov, zlasti gospodarskih in kulturnih, prepustijo častnim konzulom. Tako ima tudi Slovenija v državah, kot so ZDA, Indija, Kitajska, Rusija, svoje častne konzule v številnih njihovih glavnih gospodarskih središčih, hkrati pa tudi častne konzule v manjših državah, kjer si veleposlaništva ali profesionalnega konzulata iz materialnih razlogov ne morejo privoščiti ali za to ni zadostne potrebe. Pri tem je pomembno tudi spoznanje, da zavzet častni konzul, ki pozna razmere in možnosti v lastni državi, marsikdaj celo bolje kot poklicni konzul ali diplomat, ki pride v državno kot tujec za par let, prispeva k razvoju sodelovanja med državama.

Institucija častnih konzulov je tako v zadnjih desetletjih postala nepogrešljiv del diplomacije in konzularne dejavnosti, njeno nujno potrebno dopolnilo, še posebej kolikor gre za majhne države. Te marsikdaj častnim konzulom prepuščajo opravljanje tudi klasičnih konzularnih opravil, predvsem skrb za varstvo interesov lastnih državljanov. Tudi v tem pogledu je pogosto častni konzul, poznavajoč lokalne razmere in še posebej če je ugledna, uveljavljena osebnost, uspešnejši od profesionalnega predstavništva. Vsekakor pa je delo častnih konzulov za državo cenejše, kot pa vzdrževanje profesionalnega predstavništva ali konzulata.

Institucija častnih konzulov se je razvila in se še razvija skozi prakso držav. Ta pa je v marsikaterem pogledu različna. Najsi gre za imenovanje in pooblaščanje za opravljanje nalog lastnih častnih konzulov v tujini, ali za obravnavo in zagotavljanje možnosti za delovanja pravic, privilegijev in imunitet častnim konzulom drugih držav v lastni državi, je praksa držav neenotna. Problem je torej na dlani in je potreben resne obravnave; tako z vidika delovanja častnih konzulov, kot tudi z vidika mednarodnopravnega in tudi praktičnega urejanja njihovega statusa in delovanja.

Dunajska konvencija o konzularnih odnosih (1963) se je le skromno dotaknila problematike častnih konzulov, saj takrat, pred pol stoletja, ko je bila uveljavljena, problematika častnih konzulov še zdaleč ni bila tako aktualna kot danes. Vse bolj nujna postaja potreba, da se tudi na mednarodnopravni ravni bodisi z novo konvencijo bodisi z dodatnim protokolom h Dunajski konvenciji o konzularnih odnosih uredi in kolikor je mogoče poenoti mednarodnopravni status častnih konzulov, njihove pravice in dolžnosti. Ker so častni konzuli državljani »države prejemnice«, predstavljajo in delujejo pa v njej za »državo pošiljateljico«, z drugimi besedami, ker so državljani države, v kateri predstavljajo drugo tujo državo, katere državljani niso, je ureditev njihovega statusa še posebej pomembna. Navsezadnje gre za soočanje dveh lojalnosti. Lojalnosti do države, katere državljani so, in do države, ki jih je za častnega konzula imenovala in jih pooblastila, da jo predstavljajo, in da za njene interese deluje.

Študija dr. Marka Smoleta se loteva prav teh vprašanj. Izpostavlja razvoj institucije častnih konzulov, analizira praktične in pravne probleme delovanja častnih konzulov, prakso držav, ki je močno različna in v marsičem nedorečena. Na nekatera od vprašanj daje odgovore, druga pa predvsem izpostavi. V vsakem primeru pa je njegovo delo zanimiv in pomemben poseg v sodobno problematiko diplomatske in konzularne službe in zanesljivo tehten prispevek pri bodočem obravnavanju problematike častnih konzulov. Navsezadnje naj bi ta pomembna mednarodna dejavnost, kar dejavnost častnih konzulov nedvomno postaja, bila tudi čim bolj enovito urejena z mednarodnim pravom, v izogib zapletom in nastajanju spornih položajev, in v dobrobit razvoja mednarodnih odnosov.

Smoletovo delo je zato aktualno, v večini vprašanj domišljeno. Utegne zato biti pomoč vsem tistim, ki se s to dejavnostjo ukvarjajo, bodisi da jo kot častni konzuli izvajajo, bodisi da častne konzule imenujejo in pooblaščajo. Pa tudi koristno čtivo za vse tiste, ki jih mednarodni odnosi, zunanja politika in ta, posebni vidik mednarodnega komuniciranja – častni konzuli – zanima.

Prof. dr. Ernest Petrič

KNJIGI NA POT

Za izdajo te znanstvene monografije smo se odločili zato, da strokovni, diplomatski in poslovni javnosti predstavimo delo, pomen in uveljavitev inštituta nekariernega, častnega konzula v sistemu prevladujoče karierne diplomacije. Monografija raziskuje sistemsko in ekonomsko ter omejeno pravno in statusno razumevanje ter vrednotenje instituta častnega konzula, konzularnega dela in njegovega pomena v razvoju bilateralnih in multilateralnih odnosov med državo pošiljateljico in državo sprejemnico. Raziskava dokazuje, da je zaradi neizprosne globalizacije svetovne ekonomije, povečanja števila prebivalstva ter pretoka ljudi, storitev in kapitala nujno razširiti konzularno-diplomatsko mrežo v čim več državah, poddržavnih sistemih, regijah, pokrajinah ali mestih. Delo, ki temelji na izsledkih doktorske disertacije avtorja, poskuša umestiti pomen instituta častnega konzula v sistem tradicionalne diplomacije kot njenega izjemno pomembnega in neločljivega sestavnega dela.

Konzularno diplomacijo lahko opredelimo kot diplomacijo, vodeno s konzulatom in konzularnimi predstavniki, ki opravljajo klasična konzularna opravila, kot so zastopanje interesov države pošiljateljice, izdajanje vizumov, zastopanje državljanov v državi sprejemnici, spodbujanje trgovinske menjave, turizma in investicij ter zastopanje nevladnih organizacij, interesnih skupin, posameznikov in gospodarstva.

Analiza konzularnega dela dokazuje, da konzularna diplomacija v globaliziranem svetu in svetovni ekonomiji prevzema čedalje pomembnejšo vlogo ter postaja prepoznaven in pomemben element diplomatskega delovanja in pomembna nadgradnja v razvoju tradicionalne diplomacije.

Razvoj komunikacijskih tehnologij omogoča nov pristop k zadovoljevanju potreb državljanov, zato morajo države v tujini zagotoviti ustrezno konzularno-diplomatsko storitev. Za večino držav, zlasti za mikro- in majhne države, sta vzpostavitev in vzdrževanje konzularno-diplomatske mreže prevelik strošek, zato bodo morale uporabljati institut častnega konzularnega funkcionarja. Nekarierni konzuli imajo izjemen potencial in bistveno zmanjšajo stroške države, saj svoje poslanstvo opravljajo brezplačno in so po navadi v svojem okolju uveljavljeni poslovneži, gospodarstveniki ali druge javne osebnosti, kar dokazuje primer nabora častnih konzulov, akreditiranih v Sloveniji, ki vodijo najpomembnejša slovenska podjetja. V drugem delu analiziramo in integriramo alternativne oblike konzularno-diplomatskih predstavništev.

Konzularna diplomacija, z vsemi dopolnilnimi oblikami konzularno-diplomatskega delovanja, nikoli ne bo nadomestila tradicionalne diplomacije, jo pa lahko kakovostno dopolni, nadgradi in bistveno poceni. Svet se spreminja in klasična diplomacija bo morala sprejeti nove oblike delovanja, da bo lahko obvladala hitrost in količino posredovanih informacij.

Zato konzularna diplomacija v sodobnem svetu in gospodarstvu krepi svoj pomen ter postaja pomembna sila neformalnega diplomatskega vpliva, zlasti v poddržavnih diplomatskih sistemih.

Ta monografija bo koristen znanstveni pripomoček konzulom, diplomatom, politikom, gospodarstvenikom in študentom, ki se bodo posvetili študijem mednarodnih odnosov.

Dr. Marko Smole